|  |  |
| --- | --- |
| **Årsmøde:** | Referat |
| **Sted og tid:** | Rønbækhallen, Cafeteriet. Mandag den 20. februar 2017, kl. 19:30-21:30. |
| **Deltagere:** | Lars Poulsen, Lene Kristensen, Mogens Kristensen, Helle Almind, Søren Eriksen, Rikke Kjær, Lene Jønsson, Knud Jønsson, Rita Berg, Niels Berg og Michael Krupsdahl (telefon). |
| **Afbud:** | Anders Andersen, Tina Wester, Lars Kirt, Peter Thiele. |

**Dagsorden**

|  |  |
| --- | --- |
| Nr. | Agenda |
| 1 | Valg af dirigent og referent |
| 2 | Formandens Beretning |
| 3 | Regnskab for 2016 |
| 4 | Budget for 2017 |
| 5 | Kontingentsatser 2017 |
| 6 | Indkomne forslag |
| 7 | Valg af udvalgsmedlemmer |
| 8 | Valg af udvalgsformand |
| 9 | Eventuelt |

**Referat**

|  |  |  |  |
| --- | --- | --- | --- |
| **Nr.** | **Beskrivelse** | **Hvem** | **Hvornår** |
| **1.** | **Valg af dirigent og referent** |  |  |
|  | Dirigent: Mogens Kristensen  Referent: Lars Poulsen |  |  |
| **2.** | **Formandens Beretning** |  |  |
|  | Formandens beretning blev fremlagt af Lars Poulsen på vegne af Anders Andersen.  Beretningen blev vedtaget (den fulde beretning er vedhæftet).  **Kort resumé**  Generelt set har 2016 været et mellem godt år for HOG Badminton. Sportsligt startede året godt for såvel senior som ungdom. Medlemstallet var historisk højt i april. Økonomisk var vi ved starten på 2016 i en solid situation. Anden halvdel af 2016 har været mere udfordrende. Fornuftige sportslige resultater på seniorsiden, og nogenlunde resultater for ungdom. Vi har dog mistet en del ungdomsmedlemmer sammenlignet med det foregående afdelingsår, og økonomisk har vi været kraftigt udfordret. |  |  |
| **3.** | **Regnskab for 2016** |  |  |
|  | Det reviderede regnskab viser et underskud på kr. 73.696,03. Et utilfredsstillende resultat.  Forklaringerne på underskuddet er i realiteten meget simple:  1. Vi har haft et merforbrug på bolde på kr. 45.000 i forhold til budget  2. Vi har haft en trænerafregning på kr. 25.000, der ved en misforståelse er blevet skubbet fra 2015 til 2016 (klar over det ville have givet et underskud i 2015 på ca. kr. 15.000).  Ad. 1: Vores oprykning til 3. division samt 1 ekstra seniorhold har medført et uforudset forbrug af bolde. Vi har lavet en handlingsplan for at komme i kontrol igen. Vi er i dialog med RSL, vores boldleverandør. Vi er ikke tilfredse med kvaliteten. Der skal ske noget på det punkt hurtigt. Ellers må vi finde en anden leverandør. Vi har slut november – på den korte bane – bedt seniortræner/ seniortruppen om at hjælpe os med at få forbruget bragt ned til træning. Til hjemmekampe er dette sværere. Hver hjemmekamp for 1. Og 2. Senior koster os tæt på kr. 2.000 i bolde. Vi har været i dialog med andre klubber for at indsamle deres erfaringer med boldforbrug, boldleverandører og boldstyring. Vi har besluttet, at der er laves et boldbudget pr. træningsaften for seniortruppen. Der vil ikke blive låst flere bolde ud af skabet end det budgetterede. Seniortruppen informeres om dette på infomøde torsdag i næste uge.  Regnskabet blev godkendt. |  |  |
| **4.** | **Budget for 2017** |  |  |
|  | Vi har lavet et budget vi tror på. Dette hviler dog på nogle afgørende forudsætninger:  1. Boldforbrug kommer i fuld kontrol og maksimalt på kr. 105.000  2. Kontingentforhøjelser besluttet iht. vores vedtægter for stort set alle  3. Indtægter fra ungdomsstævner som budgetteret  4. 265 medlemmer, men vi har besluttet at igangsætte en kampagne for at skaffe flere medlemmer i løbet af 2017.  Vi er endvidere i gang med at finde yderligere indtægtsmuligheder. Lars har fået lavet en aftale med Scan Scoco i Søften. Vi skal allerede på søndag hjælpe dem med at pakke til påske. Vi sender et hold på 20-25 medlemmer. Vi håber på at få et par yderligere tilsvarende aftaler på plads. Målet er at komme ud af 2017 med et overskud.  Budgettet blev vedtaget, dog med en mindre korrektion relateret til fordelingen af sponsormidler. Det korrigerede Budget 2017 vil blive præsenteret på HOG Generalforsamlingen den 22. februar 2017. |  |  |
| **5.** | **Kontingentsatser 2018** |  |  |
|  | Forslag til nye kontingentsatser:   |  |  |  | | --- | --- | --- | | **Kontingentsatser** | 2017 | 2016 | | Senior 1/U19 (+ boldpenge) | 2.100 | 1.900 | | Talent 1+2 (575 kr./ (1,5 time)) | 1.150 | 1.050 | | Senior 2 | 675 | 590 | | U13, U15, U17 Dobbelt time | 950 | 890 | | U13, U15, U17 Enkelt time | 650 | 590 | | U11 Enkelt time | 650 | 590 | | U9 Enkelt time | 550 | 490 | | MINIton (pr. ½ år) | 200 | 200 | | Motion 1 timer (hverdag/ lørdag) | 395/100 | 395/100 | | ”Grå Guld” holdet (hverdag formiddag) | 200 | 200 | | Senior begynder | 675 | 495 |   Forslaget blev vedtaget. |  |  |
| **6.** | **Indkomne Forslag** |  |  |
|  | Ingen forslag er modtaget. |  |  |
| **7.** | **Valg af Udvalgsmedlemmer** |  |  |
|  | Efter Årsmødet 2016 konstituerede vi et Udvalg bestående af: Anders Andersen, Michael Krupsdahl, Lars Poulsen, Peter Thiele, Rikke Kjær, Tina Wester og Lars Kirt.  Vi har i Udvalget haft et rigtig godt og konstruktivt samarbejde gennem det forgangne år. I løbet af foråret anvendte vi en del tid på at få struktureret og beskrevet Udvalgets opgaver såvel de administrative, sportslige og økonomiske. Dette med henblik på at styrke og fastholde kvaliteten, men også for at gøre det nemmere for alle at tage aktiv del i Udvalgets arbejde. Hermed har vi fået skabt en forholdsvis klare rolle- og ansvarsfordelinger. Vi har varetaget hvert vores ansvarsområde. Samtidig arbejdet sammen som et team i forbindelse med planlægning og gennemførelse af aktiviteter og arrangementer såsom f.eks. de ungdomsstævner vi årligt er værter for.  For 2017 har Tina Wester har trukket sig fra Udvalget af personlige grunde, og Lars Kirt genopstiller ikke. Endvidere ønsker Lars Poulsen at stoppe som Ungdomsformand. Særligt Lars har over de seneste mange år trukket et enormt læs, som motoren, der har fået såvel de små som de store tandhjul til at løbe rundet. Reelt har Lars ikke blot været Ungdomsformand, men har sørget for, at alle mulige administrative og praktiske opgaver er blevet løst til perfektion. Han har været enormt innovativ, og løbende lanceret nye typer træning og aktiviteter for ungdomsspillerne. Dette blot for at nævne nogle få eksempler. Vi er utrolig glade for, at Lars har tilbudt fortsat at bistå afdelingens arbejde fremover. Dog ikke i rollen som Ungdomsformand, men blandt i forhold til ungdomstrænere.  Vi har henover de seneste måneder drøftet, hvordan vi bedst får os organiseret i Udvalget fremover. Vi er nået frem til, at det ikke vil være muligt at rekruttere et nyt medlem til Udvalget, der vil kunne udfylde den rolle og det ansvar Lars har påtaget sig over de seneste mange år. Vi bliver nødt til at tænke i nye baner. Løsningen bliver, at sikre den bedste mulige jævne og ligelige fordeling af opgaverne mellem medlemmerne af Udvalget samt øvrige hjælpere. På den måde tager hvert enkelt medlem ansvar for en afgrænset og veldefineret mængde opgaver. Det gør det overskueligt og attraktivt at være en del af Udvalget, og dermed gør det nemmere for os at holde Udvalget godt kørende.  For 2017 forventer vi at konstituere Udvalget på følgende måde:   * Anders Andersen (Formand) * Michael Krupsdahl (Kasserer) * Peter Thiele * Rikke Kjær * Helle Almind (nyt medlem, der er kommet til efter Årsmødet) * Jesper Funch (nyt medlem).   De mere konkrete opgaver for hvert medlem er allerede fordelt, beskrevet og drøftet. Fokus vil i den kommende periode være at fortsætte med yderligere opgaveopdragelse fra Lars Poulsen til de øvrige medlemmer i henhold til den nye aftalte fordeling.  Valg af Udvalgsmedlemmer vedtaget. |  |  |
| **8.** | **Valg af udvalgsformand** |  |  |
|  | HOG Badminton indstiller Anders Andersen til Formandsposten.  Valg af Formand vedtaget. |  |  |
| **9.** | **Eventuelt** |  |  |
|  | Næste års Årsmøde søges placeret på en aften, hvor der ikke er seniortræning. |  |  |